ຊາວອີຈິບສະຫຼອງຄົບຮອບ ການລາອອກຂອງມູບາຣັກ
ຊາວອີຈິບຫຼາຍພັນຄົນ ໂຮມຊຸມນຸມທີ່ຈະຕຸລັດ Tahrir ສະຫຼອງການລາອອກ ຄົບຮອບ ນຶ່ງອາທິດ ຂອງທ່ານມູບາຣັກ
ພວກສະໜັບສະໜຸນຂະບວນການປະຊາທິປະໄຕໃນອີຈິບ ຈຳນວນຫລາຍພັນຄົນ ໄດ້ໄປໂຮມຊຸມນຸມກັນ ທີ່ຈະຕຸລັດ Tahrir ໃນວັນສຸກມື້ນີ້ ເພື່ອກະກຽມການສະເຫຼີມສະຫຼອງ ຄົບຮອບນຶ່ງສັບປະດານັບແຕ່ປະທານາທິບໍດີ Hosni Mu- barak ໄດ້ລົງຈາກອຳນາດ ເຖິງແມ່ນໄດ້ມີການຮັກສາຄວາມປອດໄພ ອ້ອມຮອບບໍລິ ເວນຈະຕຸລັດ ຊຶ່ງເປັນຈຸດໃຈກາງໃນການໂຮມຊຸມນຸມປະ ທ້ວງຕໍ່ຕ້ານລັດຖະບານເປັນເວລາ 18 ມື້ທີ່ ນຳພາໄປສູ່ ການລາອອກຈາກຕຳແໜ່ງ ຂອງທ່ານ Mubarak ນັ້ນກໍ ຕາມແຕ່ມີລາຍງານວ່າຜູ້ຄົນຢູ່ໃນບໍລິເວນຈະຕຸລັດມີຄວາມ ຮູ້ສຶກຕື່ນເຕັ້ນດີໃຈ ເປັນທີ່ຄາດກັນວ່າການໂຮມຊຸມນຸມທີ່ວ່ານີ້ຈະມີຜູ້ຄົນເຂົ້າຮ່ວມເພີ່ມຂຶ້ນ ລຸນຫຼັງການສວດມົນພາວະນາໃນຕອນທ່ຽງ ອົງການຂ່າວຣອຍເຕີ້ລາຍງານວ່າພວກສະໜັບສະໜຸນທ່ານ Mubarak ກໍຈະຈັດການໂຮມ ຊຸມນຸມຕໍ່ຕ້ານຂຶ້ນ ເພື່ອຮັບຮູ້ເຖິງຜົນງານຂອງທ່ານ ທີ່ໄດ້ບັນລຸໃນລະຫວ່າງທີ່ທ່ານຄອງອຳ ນາດ ເປັນເວລາ 3 ທົດສະວັດ ພວກຈັດການໂຮມຊຸມນຸມ ກ່າວຕໍ່ອົງການຂ່າວຣອຍເຕີ້ວ່າ ພວກສະໜັບສະໜຸນທ່ານ Mubarak ຈະໃສ່ຊຸດສີດຳຂະນະທີ່ພວກໂຮມຊຸມນຸມສະເຫຼີມສະ ຫຼອງໄຊຊະນະຈະພາກັນໃສ່ຊຸດສີຂາວ ໃນວັນພະຫັດວານນີ້ເຈົ້າໜ້າທີ່ອີຈິບໄດ້ຈັບອະດີດລັດຖະມົນຕີກະຊວງພາຍໃນທ່ານ Habib el-adly ຊຶ່ງມີໜ້າທີ່ເປັນຜູ້ຄວບຄຸມກຳລັງຮັກສາຄວາມສະຫງົບຂອງອີຈິບຈຳນວນ 5 ແສນ ຄົນນັ້ນ ມີການຖິ້ມໂທດ ຢ່າງກວ້າງຂວາງໃສ່ທ່ານວ່າ ເປັນຜູ້ຮັບຜິດຊອບໃນການໃຊ້ກຳລັງ ຕຳຫຼວດປາບຈະຈົນຢ່າງໂຫດຫ້ຽມ ຕໍ່ການເດີນຂະບວນໂຮມຊຸມນຸມປະທ້ວງຂະໜາດໃຫຍ່ທີ່ ໄດ້ເລີ້ມຂຶ້ນໃນວັນທີ 25 ມັງກອນນັ້ນ